CELEX: 32020D1513
Language: hr
Date: 2020-10-15 00:00:00
Title: Provedbena odluka Komisije (EU) 2020/1513 оd 15. listopada 2020. o određenim zaštitnim mjerama povezanima s afričkom svinjskom kugom u Njemačkoj (Priopćeno pod brojem dokumenta C(2020) 7014) (Vjerodostojan je samo tekst na njemačkom jeziku) (Tekst značajan za EGP)

19.10.2020   
               
               
                  HR
               
               
                  Službeni list Europske unije
               
               
                  L 344/29
               
            
         PROVEDBENA ODLUKA KOMISIJE (EU) 2020/1513
         оd 15. listopada 2020.
         o određenim zaštitnim mjerama povezanima s afričkom svinjskom kugom u Njemačkoj
         
            
               (Priopćeno pod brojem dokumenta C(2020) 7014)
            
         
         (Vjerodostojan je samo tekst na njemačkom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim pregledima koji se primjenjuju u trgovini određenim živim životinjama i proizvodima unutar Unije s ciljem uspostave unutarnjeg tržišta (2), a posebno njezin članak 10. stavak 4.,
         budući da:
         
                     (1)
                  
                  
                     Afrička svinjska kuga zarazna je virusna bolest koja pogađa domaće i divlje svinje i koja može ozbiljno utjecati na profitabilnost svinjogojstva te omesti trgovinu unutar Unije i izvoz u treće zemlje.
                  
               
                     (2)
                  
                  
                     Ako se zabilježi slučaj afričke svinjske kuge kod divljih svinja, postoji opasnost da se uzročnik bolesti proširi na druge divlje svinje i svinjogojska gospodarstva.
                  
               
                     (3)
                  
                  
                     Direktivom Vijeća 2002/60/EZ (3) utvrđuju se minimalne mjere koje se primjenjuju unutar Unije za kontrolu afričke svinjske kuge. Konkretno, člankom 15. Direktive 2002/60/EZ predviđaju se određene mjere koje se trebaju poduzeti nakon potvrde jednog ili više slučajeva afričke svinjske kuge kod divljih svinja.
                  
               
                     (4)
                  
                  
                     Njemačka je obavijestila Komisiju o trenutačnoj situaciji u vezi s afričkom svinjskom kugom na svojem državnom području nakon pojave slučaja te bolesti u saveznoj državi Brandenburg te je u skladu s člankom 15. Direktive 2002/60/EZ poduzela niz mjera kako bi se spriječilo širenje te bolesti, uključujući utvrđivanje zaraženog područja na kojemu se primjenjuju mjere iz članka 15. te direktive.
                  
               
                     (5)
                  
                  
                     Provedbena odluka Komisije (EU) 2020/1270 (4) donesena je nakon uspostave zaraženih područja u Njemačkoj, u skladu s člankom 15. Direktive 2002/60/EZ.
                  
               
                     (6)
                  
                  
                     Kako bi se spriječili nepotrebni poremećaji trgovine unutar Unije i izbjeglo da treće zemlje neopravdano nametnu prepreke trgovini, nužno je brzo na razini Unije, u suradnji s Njemačkom, utvrditi područje zaraženo afričkom svinjskom kugom u toj državi članici.
                  
               
                     (7)
                  
                  
                     U skladu s tim trebalo bi u Prilogu ovoj Odluci navesti zaraženo područje u Njemačkoj i utvrditi vrijeme trajanja te regionalizacije.
                  
               
                     (8)
                  
                  
                     Uz to, Provedbenu odluku (EU) 2020/1270 trebalo bi staviti izvan snage i zamijeniti ovom Odlukom.
                  
               
                     (9)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Njemačka osigurava da zaraženo područje koje je utvrdila, na kojemu se primjenjuju mjere iz članka 15. Direktive 2002/60/EZ, obuhvaća barem područja navedena u Prilogu ovoj Odluci.
         
         
            Članak 2.
            Provedbena odluka (EU) 2020/1270 stavlja se izvan snage.
         
         
            Članak 3.
            Ova Odluka primjenjuje se do 30. studenoga 2020.
         
         
            Članak 4.
            Ova je Odluka upućena Saveznoj Republici Njemačkoj.
         
         
            Sastavljeno u Bruxellesu 15. listopada 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 395, 30.12.1989., str. 13.
         
         
            (2)  SL L 224, 18.8.1990., str. 29.
         
         
            (3)  Direktiva Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu (SL L 192, 20.7.2002., str. 27.).
         
            (4)  Provedbena odluka Komisije (EU) 2020/1270 od 11. rujna 2020. o određenim privremenim zaštitnim mjerama povezanima s afričkom svinjskom kugom u Njemačkoj (SL L 297 I., 11.9.2020., str. 1.).
      
      
         
            PRILOG
            
                        Područja iz članka 1. utvrđena kao zaražena područja u Njemačkoj
                     
                     
                        Datum do kojega se primjenjuje
                     
                  
                        
                           Landkreis Oder-Spree
                        
                        
                                    —
                                 
                                 
                                    Gemeinde Grunow-Dammendorf
                                 
                              
                                    —
                                 
                                 
                                    Gemeinde Mixdorf
                                 
                              
                                    —
                                 
                                 
                                    Gemeinde Siehdichum
                                 
                              
                                    —
                                 
                                 
                                    Gemeinde Schlaubetal
                                 
                              
                                    —
                                 
                                 
                                    Gemeinde Neuzelle
                                 
                              
                                    —
                                 
                                 
                                    Gemeinde Neißemünde
                                 
                              
                                    —
                                 
                                 
                                    Gemeinde Lawitz
                                 
                              
                                    —
                                 
                                 
                                    Gemeinde Eisenhüttenstadt
                                 
                              
                                    —
                                 
                                 
                                    Gemeinde Vogelsang
                                 
                              
                                    —
                                 
                                 
                                    Gemeinde Ziltendorf
                                 
                              
                                    —
                                 
                                 
                                    Gemeinde Wiesenau
                                 
                              
                                    —
                                 
                                 
                                    Gemeinde Friedland mit den Gemarkungen Günthersdorf, Lindow, Weichensdorf, Groß Muckrow, Klein Muckrow, Chossewitz, Groß Briesen, Reudnitz, Oelsen
                                 
                              
                     
                        30. studenoga 2020.
                     
                  
                        
                           Landkreis Dahme-Spreewald
                        
                        
                                    —
                                 
                                 
                                    Gemeinde Jamlitz
                                 
                              
                                    —
                                 
                                 
                                    Gemeinde Lieberose – mit den Gemarkungen Goschen, Blasdorf, Lieberose, Trebitz
                                 
                              
                     
                        30. studenoga 2020.
                     
                  
                        
                           Landkreis Spree-Neiße
                        
                        
                                    —
                                 
                                 
                                    Gemeinde Turnow-Preilack mit der Gemarkung Preilack
                                 
                              
                                    —
                                 
                                 
                                    Gemeinde Tauer
                                 
                              
                                    —
                                 
                                 
                                    Gemeinde Schenkendöbern
                                 
                              
                                    —
                                 
                                 
                                    Gemeinde Guben
                                 
                              
                                    —
                                 
                                 
                                    Gemeinde Jänschwalde mit den Gemarkungen Jänschwalde, Drewitz
                                 
                              
                                    —
                                 
                                 
                                    Gemeinde Peitz
                                 
                              
                     
                        30. studenoga 2020.